Blaze7451/Wiki-th-20250601 huggingface dataset:
เสื้อแดง

ไฟล์:Hot_Bangkok_(29_March_2010)_(28223961422).jpg|thumb| การจำหน่ายเสื้อแดงระหว่างการประท้วงของกลุ่ม นปช. ในกรุงเทพฯ เมื่อปี พ.ศ. 2553
เสื้อแดง หรือ กลุ่มคนเสื้อแดง เป็นกลุ่มการเคลื่อนไหวทางการเมืองในประเทศไทยที่เกิดขึ้นภายหลังรัฐประหารใน พ.ศ. 2549 ซึ่งโค่นล้มรัฐบาลทักษิณ ชินวัตรในขณะนั้น เดิมทีมีความหมายเหมือนกันกับแนวร่วมประชาธิปไตยต่อต้านเผด็จการแห่งชาติ (นปช.) ซึ่งเป็นกลุ่มที่ก่อตั้งขึ้นเพื่อประท้วงรัฐประหารและส่งผลให้เกิดรัฐบาลทหารข้างต้น แต่ต่อมาขบวนการดังกล่าวได้ขยายออกไปครอบคลุมถึงกลุ่มต่าง ๆ ที่มีความสำคัญทางการเมืองที่หลากหลาย สมาชิกมีตั้งแต่นักเคลื่อนไหวและนักวิชาการฝ่ายซ้ายหรือเสรีนิยม ไปจนถึงผู้สนับสนุนในชนบทและชนชั้นแรงงานของทักษิณจำนวนมาก การเคลื่อนไหวเกิดขึ้นอันเป็นผลจากสังคม ­การเปลี่ยนแปลงทางเศรษฐกิจในภาคตะวันออกเฉียงเหนือในช่วงทศวรรษ 1990 และ 2000 รวมถึงชนชั้นกลางที่เพิ่มมากขึ้น ความทะเยอทะยานที่เพิ่มขึ้น และความตระหนักรู้ที่เพิ่มขึ้นเกี่ยวกับความไม่เท่าเทียมขั้นรุนแรงและประชาธิปไตยที่อ่อนแอโดยพื้นฐานในประเทศไทย เป็นแบบอย่างของปัญหาเอกนครของประเทศไทย พลวัตกลุ่มของเสื้อแดงมุ่งเน้นไปที่ความผิดหวังทางเศรษฐกิจและการเมืองเพื่อปรับปรุงประชาธิปไตยและเอาชนะความไม่เท่าเทียมกัน ซึ่งมีส่วนทำให้เกิดความไม่สงบทางการเมืองในเดือนเมษายน พ.ศ. 2552 และการชุมนุมทางการเมืองใน พ.ศ. 2553 ตลอดจนมีการร่วมทุกข์ทรมานภายใต้อำนาจของผู้ปกครอง อำนาจเหนือชั้น เช่นเดียวกับชนกลุ่มน้อยอื่น ๆ คนเสื้อแดงถูกลดทอนความเป็นมนุษย์และถูกใส่ร้าย ด้วยคำดูถูก เช่น "ควายแดง" ('ควาย' เป็นคำดูถูกในภาษาไทย แปลว่าคนโง่) เนื่องจากถูกเป้าหมายบางส่วนยึดคืนมา การเรียกร้องความยุติธรรมในระยะเปลี่ยนผ่านหลังจากการสลายการชุมนุมที่แยกราชประสงค์ พ.ศ. 2553 ได้ถูกล้มล้างโดยรัฐบาลไทย

**ดูเพิ่ม**
 พันธมิตรประชาชนเพื่อประชาธิปไตย หรือ “เสื้อเหลือง” กลุ่มผู้ประท้วงต่อต้าน

**อ้างอิง**
หมวดหมู่:ประวัติศาสตร์การเมืองไทย
หมวดหมู่:ขบวนการประชาธิปไตยของไทย
หมวดหมู่:ก่อตั้งในประเทศไทยในปี พ.ศ. 2549
หมวดหมู่:บทบาททางการเมืองของทักษิณ ชินวัตร
การรั่วไหลของน้ำมันที่มอนทารา

ภาพถ่ายดาวเทียมการรั่วไหลของน้ำมันที่มอนทาราในทะเลติมอร์
การรั่วไหลของน้ำมันที่มอนทารา เป็นการรั่วไหลของน้ำมันและแก๊ส รวมถึงคราบน้ำมัน (slick) ในภายหลัง ซึ่งเกิดขึ้นที่บ่อน้ำมันมอนทาราในทะเลติมอร์ นอกชายฝั่งทางเหนือของรัฐเวสเทิร์นออสเตรเลีย ถูกมองว่าเป็นหนึ่งในภัยพิบัติด้านน้ำมันครั้งเลวร้ายที่สุดของออสเตรเลีย คราบน้ำมันถูกปล่อยออกมาหลังการระเบิดออกจากแท่นหลุมผลิตมอนทาราเมื่อวันที่ 21 สิงหาคม พ.ศ. 2552 และยังคงรั่วไหลออกมาต่อเนื่องจนถึงวันที่ 3 พฤศจิกายน พ.ศ. 2552 (รวม 74 วัน) เครื่องขุดเจาะน้ำมันเวสต์แอตลาสมีซีดริล บริษัทของนอร์เวย์-เบอร์มิวดา เป็นเจ้าของ และมี ปตท. สำรวจและผลิตปิโตรเลียม ออสตราเลเซีย (PTTEPAA) เป็นผู้ดำเนินงาน ซึ่งเป็นบริษัทย่อยของปตท. สผ. ซึ่งเป็นบริษัทย่อยของปตท. อีกต่อหนึ่ง ปตท. เป็นบริษัทน้ำมันและแก๊สธรรมชาติซึ่งรัฐไทยเป็นเจ้าของ และได้ดำเนินงานเหนือบ่อติดกันบนแท่นขุดเจาะมอนทารา บ่อน้ำมันมอนทาราตั้งอยู่นอกชายฝั่งคิมเบอร์ลี ห่างจากฐานทัพอากาศทรุสคอตต์ (Truscott) ไปทางเหนือ 250 กิโลเมตร และห่างจากดาร์วินไปทางตะวันตก 690 กิโลเมตร คนงานหกสิบเก้าคนถูกอพยพออกมาอย่างปลอดภัยจากเครื่องขุดเจาะน้ำมันเวสต์แอตลาสเมื่อเกิดระเบิดขึ้น
กระทรวงทรัพยากร พลังงานและการท่องเที่ยวออสเตรเลียประเมินว่า การรั่วไหลของน้ำมันที่มอนทาราอาจมีปริมาณสูงถึง 2,000 บาร์เรล (320 ม.3/วัน) ซึ่งเป็นห้าเท่าจากที่ ปตท. สผ. ออสตราเลเซียได้ประเมินไว้ โฆษกรัฐมนตรีทรัพยากร กล่าวว่า ปริมาณ 2,000 บาร์เรลนั้นหมายถึง ปริมาณน้ำมันซึ่งบ่อผลิตได้เมื่อมีการผลิตสูงสุด
ความพยายามสี่ครั้งแรกของ PTTEPAA ที่จะหยุดการรั่วไหลของน้ำมันล้มเหลว แต่ความพยายามครั้งที่ห้าสำเร็จเมื่อวันที่ 3 พฤศจิกายน พ.ศ. 2552 เมื่อ PTTEPAA ปั๊มของไหลสำหรับการเจาะ (drilling fluid หรือ drilling mud) ปริมาณอย่างน้อย 3,400 บาร์เรล (540 ม.3) เข้าไปในบ่อลดความดัน (relief well) เพื่อหยุดการรั่วไหล
วันที่ 1 พฤศจิกายน พ.ศ. 2552 ระหว่างความพยายามหยุดการรั่วไหล เกิดเพลิงไหม้ขึ้นบนเครื่องขุดเจาะเวสต์แอตลาส วันที่ 2 พฤศจิกายน PTTEPAA กล่าวว่า ไฟนั้นดูเหมือนว่าจะเผาทำลายน้ำมันและดังนั้นจึงป้องกันมิให้เกิดการรั่วไหลลงทะเลเพิ่มเติม ไฟนี้ส่วนใหญ่ถูกดับแล้วเมื่อการรั่วไหลยุติลง เมื่อถึงเกณฑ์ความปลอดภัยแล้ว ทีมผู้เชี่ยวชาญจึงได้เข้าไปประเมินความเสียหาย

**อ้างอิง**

**แหล่งข้อมูลอื่น**
  Montara oil spill, Australian Government
หมวดหมู่:การรั่วไหลของน้ำมัน
หมวดหมู่:ภัยพิบัติในประเทศออสเตรเลีย
หมวดหมู่:รัฐเวสเทิร์นออสเตรเลีย
อินส์บรุค

อินส์บรุค (Innsbruck) เป็นเมืองหลวงของรัฐทีโรล ซึ่งอยู่ทางตะวันตกของประเทศออสเตรีย ตั้งอยู่บนที่ราบลุ่มแม่น้ำอินน์ กลางหุบเขาของเทือกเขาแอลป์ ซึ่งสามารถมองเห็นยอดเขาสูงได้แก่ นอร์ดเคทเทอ (Nordkette, สูง 2,334 เมตร) อยู่ทางตอนเหนือของเมือง ยอดพัทแชร์โคเฟิล (Patscherkofel, สูง 2,246 เมตร) และแซร์เลส (Serles, สูง 2,718 เมตร) ที่ตั้งอยู่ทางตอนใต้ของเมือง เมืองอินส์บรุคมีชื่อเสียงในด้านเป็นศูนย์กลางของกีฬาฤดูหนาว ซึ่งเมืองแห่งนี้เคยเป็นเจ้าภาพจัดการแข่งขันกีฬาฤดูหนาวหลายครั้ง ได้แก่ โอลิมปิกฤดูหนาว 1964 และ 1976 พาราลิมปิกฤดูหนาว 1984 และ 1988 รวมถึงโอลิมปิกเยาวชนฤดูหนาวที่จัดขึ้นเป็นครั้งแรกในปี ค.ศ. 2012 ทำให้อินส์บรุคเป็นเมืองแรกของโลกที่ได้จัดกีฬาโอลิมปิกถึง 3 ครั้ง อินส์บรุคมีพื้นที่ 104.91 ตารางกิโลเมตร ปัจจุบันมีประชากร 121,791 คน
คำว่า อินส์บรุค (Innsbruck) มาจากคำว่า Inn ซึ่งเป็นชื่อแม่น้ำที่ไหลผ่านเมือง รวมกับ bruck ที่มาจากคำว่า Brücke ซึ่งเป็นคำในภาษาเยอรมันหมายถึง สะพาน ดังนั้นชื่อเมืองจึงมีความหมายว่า สะพานข้ามแม่น้ำอินน์

**เมืองพี่น้อง**
อินส์บรุคมีเมืองพี่น้องได้แก่- เยอรมนี ไฟรบูร์ก เยอรมนี (ตั้งแต่ ค.ศ. 1963)- ฝรั่งเศส เกรอนอบล์ ฝรั่งเศส (ตั้งแต่ ค.ศ. 1963)- บอสเนียและเฮอร์เซโกวีนา ซาราเยโว บอสเนียและเฮอร์เซโกวีนา (ตั้งแต่ ค.ศ. 1980) - เดนมาร์ก ออลบอร์ เดนมาร์ก (ตั้งแต่ ค.ศ. 1982) - จอร์เจีย ทบิลิซี จอร์เจีย (ตั้งแต่ ค.ศ. 1982) - USA นิวออร์ลีนส์ สหรัฐอเมริกา (ตั้งแต่ ค.ศ. 1995)- ตุรกี อิซมีร์ ตุรกี

**อ้างอิง**

**แหล่งข้อมูลอื่น**
  Innsbruck.at – เว็บไซต์อย่างเป็นทางการ-  Innsbruck.info – เว็บไซด์การท่องเที่ยว-  IVB – เว็บไซต์ระบบขนส่งมวลชนเมือง

หมวดหมู่:เมืองในประเทศออสเตรีย
หมวดหมู่:รัฐทีโรล
แฟ็ส

แฟ็ส (Fès; فاس; เบอร์เบอร์: ⴼⴰⵙ) เป็นเมืองใหญ่เป็นอันดับ 3 หรือ 4 ในประเทศโมร็อกโก มีประชากรราว 1 ล้านคน (ค.ศ. 2010) เคยเป็นเมืองหลวงโดยประเพณีของประเทศเป็นเวลาหลายปี เป็นเมืองศักดิ์สิทธิ์เมืองหนึ่งของศาสนาอิสลาม มีอุตสาหกรรมเครื่องหนัง เป็นเมืองการค้า ได้รับการขนานนามว่า "มักกะฮ์แห่งตะวันตก" และ "เอเธนส์แห่งแอฟริกา"

**อ้างอิง**
หมวดหมู่:เมืองในประเทศโมร็อกโก
เกลารุง

เกลารุง คือ มังกรไฟตัวแรกของ มิดเดิลเอิร์ธถูกสร้างโดยเทพอสูรมีชื่ออื่นๆคือ มังกรทอง หรือ หนอนยักษ์ของมอก็อธ เป็นมังกร 4 ขาที่บินไม่ได้ (คลานได้) เป็นแม่ทัพของอังบันด์ปรากฏตัวครั้งแรกใน 100 ปีหลังจากสงคราม ดากอร์อะกลาเร็บ และมีบทบาทครั้งแรกในสงคราม ดากอร์บราโกลลัคจากนั้นก็สงครามเนียร์นายธ์อาร์นอยดิอัด(ซึ่งในสงครามครั้งนี้ได้สังหาร อซากาลเจ้าแห่งคนแคระตระกูล บรอดบีมไปด้วย) และสงครามการล่มสลายของนาร์โกธรอนด์ครั้งนั้นได้สะกดจิตทูริน บุตรแห่งฮูรินจนสติไม่ดีไปหลายวัน สุดท้ายถูกสังหารโดย ทูริน ทูรัมบาร์ที่คาเบ็ด เอน อารัส
มังกรตัวอื่นๆในมิดเดิลเอิร์ท
อังคาลากอน
สม็อก
หมวดหมู่:สิ่งมีชีวิตในตำนานของโทลคีน
เจ้าหญิงฮโยฮเย

เจ้าหญิงฮโยฮเย (효혜공주,13 มิถุนายน ค.ศ. 1511 – 6 พฤษภาคม ค.ศ. 1531) พระราชธิดาพระองค์ใหญ่ใน พระเจ้าชุงจง ที่ประสูติแต่ พระนางชังกย็อง ประสูติเมื่อวันที่ 13 มิถุนายน ค.ศ. 1511 มีพระอนุชาร่วมอุทรคือ พระเจ้าอินจงแห่งโชซ็อน ต่อมาอภิเษกกับ คิมฮี นายกองวังหลวงบุตรชายของ คิม อันโล ขุนนางผู้ใหญ่
ซึ่งในซีรีส์เรื่อง ศึกชิงบัลลังก์จอมนาง ผู้เขียนบทได้เชื่อมโยงเจ้าหญิงฮโยฮเยกับเหตุการณ์สาปแช่งรัชทายาทลีโฮด้วยหนูตายโดยให้องค์หญิงเป็นผู้นำหนูตายไปแขวนในตำหนักรัชทายาท สิ้นพระชนม์เมื่อวันที่ 6 พฤษภาคม ค.ศ. 1531 ขณะพระชนม์เพียง 19 พรรษา

**พระบรมวงศานุวงศ์**
 พระอัยกา: พระเจ้าซ็องจง- พระอัยยิกา: พระนางช็องฮย็อน- พระบิดา: พระเจ้าชุงจง- พระมารดา: พระนางชังกย็อง

**พงศาวลี**
หมวดหมู่:ชาวเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
โทะกุงะวะ โยะชินะโอะ

โทะกุงะวะ โยะชินะโอะ (徳川 義直, 1601-1650) เป็นไดเมียวคนที่ 1 แห่ง แคว้นศักดินาโอวาริ

**ประวัติ**
โยะชินะโอะ เกิดเมื่อวันที่ 2 มกราคม ค.ศ. 1601 เป็นบุตรชายคนที่ 9 ของ โทะกุงะวะ อิเอะยะสึ ต่อมาเมื่ออายุได้ 9 ปีได้รับแต่งตั้งให้เป็นไดเมียวคนแรกของแคว้นโอะวะริ
โยะชินะโอะถึงแก่อสัญกรรมเมื่อวันที่ 5 มิถุนายน ค.ศ. 1650 ขณะอายุได้ 50 ปีซึ่งมิตสึโตะโมะบุตรชายคนโตได้สืบทอดตำแหน่งต่อ
หมวดหมู่:บุคคลที่เกิดในปี พ.ศ. 2144
หมวดหมู่:ไดเมียว
หมวดหมู่:ตระกูลโทะกุงะวะ
อิวาซากิ ยาโนซูเกะ

อิวาซากิ ยาโนซูเกะ (岩崎 彌之助, 8 กุมภาพันธ์ 1851 - 25 มีนาคม 1908) เป็นนายธนาคาร นักธุรกิจ นักลงทุน และนักการเมืองชาวญี่ปุ่น เขาดำรงตำแหน่งผู้ว่าการ ธนาคารแห่งประเทศญี่ปุ่น คนที่ 4 เขาได้รับการแต่งตั้งเป็น บารอน ในปี ค.ศ. 1900; และเป็นสมาชิกสภาผู้แทนราษฎรของญี่ปุ่น
ยาโนซูเกะเกิดเมื่อปี 1851 เป็นน้องชายของอิวาซากิ ยาตาโร ต่อมาเมื่อยาตาโรถึงแก่กรรมในปี 1885 ยาโนซูเกะจึงขึ้นเป็นประธานแทน
ยาโนซูเกะจบการศึกษาจากมหาวิทยาลัยโตเกียวและมหาวิทยาลัยเพนซิลเวเนีย ก่อนจะมารับตำแหน่งประธานมิตซูบิชิต่อจากพี่ชาย
หลังจากยาโนซูเกะเป็นประธานมิตซูบิชิได้ 8 ปีเขาก็สละตำแหน่งให้ฮิซายะดำรงตำแหน่งแทนในปี ค.ศ. 1893 อีก 3 ปีต่อมายาโนซูเกะได้เป็นประธานธนาคารแห่งประเทศญี่ปุ่น ก่อนจะออกจากตำแหน่งในปี ค.ศ. 1898
ยาโนซูเกะถึงแก่กรรมเมื่อปี 1908 ขณะอายุได้ 57 ปี

**อ้างอิง**
หมวดหมู่:บุคคลที่เกิดในปี พ.ศ. 2394
หมวดหมู่:มิตซูบิชิ
หมวดหมู่:นักการเมืองญี่ปุ่น
หมวดหมู่:นักธุรกิจชาวญี่ปุ่น
หมวดหมู่:บุคคลจากแคว้นโทซะ
หมวดหมู่:ศิษย์เก่าจากมหาวิทยาลัยโตเกียว
หมวดหมู่:ศิษย์เก่าจากมหาวิทยาลัยเพนซิลเวเนีย
การต่อสู้ข้างถนน

การต่อสู้ข้างถนน
การต่อสู้ข้างถนน เป็นคำพูดรวม ๆ หมายถึงการต่อสู้ด้วยมือเปล่าในสถานที่สาธารณะ ระหว่างบุคคลหรือกลุ่มบุคคล เป็นการกระทำที่ไม่ได้รับอนุญาตและผิดกฎหมายในบางประเทศ 
การต่อสู้ข้างถนนไม่เหมือนกับกีฬาการต่อสู้ เนื่องจากอาจนำอาวุธเข้ามาใช้ มีคู่ต่อสู้หรือคู่อาฆาตหลายคน และไม่มีกฎกติกาในการต่อสู้ การต่อสู้เช่นนี้มักเกิดในสถานที่สาธารณะ (อย่างเช่นถนน ป้ายรถเมล์) และผลของการต่อสู้มักถึงขั้นบาดเจ็บหรือเสียชีวิต 
ในวงการศิลปะการต่อสู้ป้องกันตัว การต่อสู้ข้างถนนและการป้องกันตัวมักจะถูกพิจารณาว่ามีความหมายเหมือนกัน 

**อ้างอิง**
หมวดหมู่:การต่อสู้
หมวดหมู่:ศิลปะการต่อสู้
หมวดหมู่:การจลาจล
หมวดหมู่:ความรุนแรง
หมวดหมู่:คำศัพท์ศิลปะการต่อสู้
แม่แบบ:Border-radius/doc

This template is a shortcut for producing rounded corners. It generates the CSS for various browsers. Supported browsers are the current versions of Opera, Firefox, Safari, Chrome and Internet Explorer 9.

**Usage**
Insert this template within a style tag of any block-style element:- If one value is set, this radius applies to all 4 corners.- If four values are set, they apply to the top-left, top-right, bottom-right, bottom-left corner in that order.
Do not use two or three values, as this results in different rendering between various browsers.

**Example**
 Lorem ipsum... will produce: 
Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum.

**See also**
 box-shadow- linear-gradient
as:সাঁচ:Border-radius
az:Şablon:Border-radius
bs:Šablon:Border-radius
ce:Куцкеп:Border-radius
diq:Şablon:Border-radius
dsb:Pśedłoga:Border-radius
en:Template:Border-radius
eo:Ŝablono:Bordera radiuso
fa:الگو:Border-radius
he:תבנית:Border-radius
hr:Predložak:Border-radius
hsb:Předłoha:Border-radius
it:Template:Border-radius
ja:Template:Border-radius
ko:틀:Border-radius
ne:ढाँचा:Border-radius
or:ଛାଞ୍ଚ:Border-radius
pl:Szablon:Promień ramki
pt:Predefinição:Border-radius
ru:Шаблон:Border-radius
si:සැකිල්ල:Border-radius
sl:Predloga:Border-radius
uk:Шаблон:Border-radius
yo:Àdàkọ:Border-radius
zh:Template:Border-radius
te:మూస:Border-radius
tr:Şablon:Border-radius
ไป๋ เปียว

เจสัน ไป๋ เปียว (白彪, Jason Pai Piao) นักแสดงภาพยนตร์กำลังภายในชาวจีน มีชื่อเสียงจากละครโทรทัศน์จากบทประพันธ์ของกิมย้ง เรื่อง มังกรหยก ในปี 1976 โดยรับบทนำเป็น ก๊วย เจ๋ง คู่กับ หมี เซียะ
ไป๋ เปียว เกิดในปี ค.ศ. 1946 มีชื่อจริงว่า หวิว หั๋วหรง (劉國榮, Liu Kuo-yung) มีผลงานแสดงภาพยนตร์กำลังภายในของชอว์บราเดอส์มาแล้วหลายเรื่องตั้งแต่ปี 1969 แต่เริ่มเป็นที่รู้จักหลังจากเซ็นสัญญาเข้าสังกัดสถานีโทรทัศน์ซีทีวี ที่เพิ่งก่อตั้งในปี 1975 และโด่งดังจากเรื่อง มังกรหยก  หลังจากซีทีวีเลิกกิจการก็ได้กลับไปแสดงภาพยนตร์ให้กับชอว์บราเดอส์ เป็นจำนวนมากในช่วงปลายทศวรรษ 1970 ถึงกลางทศวรรษ 1980
ปัจจุบัน ไป๋ เปียว ยังมีผลงานแสดงภาพยนตร์ และละครโทรทัศน์ให้กับ ทีวีบี

**แหล่งข้อมูลอื่น**
 Jason Pai Piao- Jason Pai Piao- Jason Pao Piao
หมวดหมู่:นักแสดงฮ่องกง
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์

หมวดหมู่:ชนิดใกล้สูญพันธุ์ขั้นวิกฤต
ใกล้สูญพันธุ์ขั้นวิกฤต- ใกล้สูญพันธุ์ขั้นวิกฤติ
หมวดหมู่:สิ่งมีชีวิตที่เกือบอยู่ในข่ายเสี่ยงต่อการสูญพันธุ์

right
รวมสิ่งมีชีวิตที่องค์การระหว่างประเทศเพื่อการอนุรักษ์ธรรมชาติจัดอยู่ในสถานะการอนุรักษ์ระดับ "ใกล้ถูกคุกคาม" (NT - Near Threatened)
หมวดหมู่:ชนิดใกล้ถูกคุกคาม
ใกล้ถูกคุกคาม
อันเดอร์เดอะมิสเซิลโท

อันเดอร์เดอะมิสเซิลโท (Under The Mistletoe) เป็นคริสต์มาสอัลบั้มแรก และสตูดิโออัลบั้มที่สองของศิลปินชาวแคนาดา จัสติน บีเบอร์ โดยออกจำหน่ายเมื่อวันที่ 1 พฤศจิกายน ค.ศ. 2011 โดยค่ายเพลง Island Records.

**ประวัติ**
บีเบอร์นั้นได้ประกาศเกี่ยวกับการออกอัลบั้มคริสต์มาสครั้งแรกของเขาเมื่อวันที่ 25 สิงหาคม ค.ศ. 2011 ซึ่งจะเป็นสตูดิโออัลบั้มที่สองของเขาในช่วงท้ายปี 2011 โดยผู้จัดการ สกูตเตอร์ เบราน์ และฝ่ายผลิตด้านเสียง คุก แฮเรล (Kuk Harrell) ได้ยินยันในสัปดาห์ต่อมาว่าบีเบอร์ได้ร่วมมือกับ ฌอน คิงสตัน และ เทย์เลอร์ สวิฟต์ รวมถึงได้ทำงานร่วมกับ The Messengers เดือนต่อมายังได้กล่าวว่า บอยซ์ทูเมน, อัชเชอร์, และ The Band Perry ได้มาร่วมในอัลบั้มนี้ด้วย ในวันที่ 30 กันยายน ค.ศ. 2011 บีเบอร์ก็ได้โชว์ปกอัลบั้ม และชื่ออัลบั้มออกมา และวันที่ 4 ตุลาคม ค.ศ. 2011 มารายห์ แครี ก็ได้กล่าวว่าเธอและบีเบอร์ได้ร่วมกันนำเพลงฮิตของเธอ "All I Want for Christmas Is You" นำมาร้องร่วมกัน(Duet) ในอัลบั้มนี้

**รายชื่อเพลง**
Note: (*) denotes a co-producer

**References**
หมวดหมู่:อัลบั้มเพลงในปี พ.ศ. 2554
หมวดหมู่:อัลบั้มเพลงของจัสติน บีเบอร์
หมวดหมู่:บทความเกี่ยวกับ ดนตรี ที่ยังไม่สมบูรณ์
ไล่ หลินเอิน

ไล่ หลินเอิน (賴琳恩; Lene Lai) เกิดวันที่ 6 มิถุนายน ค.ศ. 1989 เป็นทั้งนักแสดง, นางแบบ และผู้ชนะการประกวดในสาธารณรัฐจีน (ไต้หวัน) เธอเป็นที่รู้จักมากที่สุดในบทบาทของผู้ได้รองชนะเลิศอันดับ 2 ของมิสเอเชีย 2008 

**ประวัติ**
ก่อนที่จะกลายเป็นผู้ชนะการประกวด ไล่ หลินเอิน ได้เข้าสู่ธุรกิจการแสดง โดยได้เข้าร่วมในการแสดงของเฮ้เกิร์ล ควบคู่กับเฉิน เจี้ยนโจว เมื่อมีอายุได้ 18 ปี ไล่ หลินเอิน เป็นนักศึกษาที่มหาวิทยาลัยเทคโนโลยีไถหนาน แต่แล้วเธอก็ได้เว้นการศึกษาของเธอไว้ จากนั้นเธอก็ได้ย้ายไปเข้าร่วมในรายการโทรทัศน์ต่างๆ รวมทั้งรายการ เอเวอรี่บอดี้สปีคนอนเซนส์ II – ฮอทพอท เธอเป็นนางแบบมอเตอร์โชว์ที่มากประสบการณ์ ตลอดจนมีบทบาทเล็กๆในรายการโทรทัศน์ต่างๆ อาทิ รักวุ่นต่างวัย หัวใจไม่ต่างกัน และศึกรักนักบาส
ไล่ หลินเอิน ยังคงสถานะโสด และปัจจุบันเธออาศัยอยู่ที่กรุงไทเป

**มิสเอเชีย 2008**
ไล่ หลินเอิน ได้ตำแหน่งอันดับสองของประเทศไต้หวัน โดยเป็นหนึ่งในผู้ชนะรายการประกวดมิสเอเชีย ตั้งแต่การประกวดเป็นต้นมา เธอได้ร่วมลงนามกับสถานีโทรทัศน์แห่งเอเชีย ในฐานะนักแสดงหญิง ในช่วงฤดูใบไม้ผลิ ค.ศ. 2009 

**อ้างอิง**
หมวดหมู่:มิสเอเชีย
หมวดหมู่:นักแสดงภาพยนตร์ชาวไต้หวัน
หมวดหมู่:บุคคลจากไทเป
ม่อนไข่

ผลม่อนไข่ผ่าครึ่ง
ผลม่อนไข่พร้อมรับประทานในลาว
ผลม่อนไข่อยู่บนต้น
ม่อนไข่ (Pouteria campechiana) เป็นผลไม้เนื้อสีทอง ภาคเหนือและภาคอีสานเรียกม่อนไข่ ราชบุรีเรียกว่า ลูกท้อพื้นบ้าน ปราจีนบุรีเรียกว่าท้อเขมร เพชรบูรณ์เรียกทิสซา ฟิลิปปินส์ เรียก chesa ศรีลังกาเรียก Laulu Lavulu หรือ Lawalu มีถิ่นกำเนิดมาจากประเทศเม็กซิโก  กัวเตมาลา บราซิล และเอลซัลวาดอร์ 
ม่อนไข่เป็นไม้ยืนต้นขนาดกลาง ใบบาง มัน เรียวแหลม ลำต้นมียางสีขาว ก้านอ่อนเป็นสีน้ำตาล ดอกสีครีม มีกลิ่นหอม ผลสุกสีเหลืองอ่อน เปลือกบาง เนื้อผลสีเหลืองสด เหนียวคล้ายแป้งทำขนม ภายในผลมีเมล็ดขนาดใหญ่ รสหวาน เนื้อผลนิ่มคล้ายไข่แดง

**การใช้ประโยชน์**
ม่อนไข่นอกจากกินเป็นผลไม้สดแล้ว ยังใช้ทำขนม เช่น ทาร์ต คัสตาร์ด แยม เยลลี แพนเค้ก หรืออบให้สุก ชาวฟลอริดานิยมรับประทานกับเกลือ พริกไทย น้ำมะนาวหรือมายองเนส ทางสมุนไพรผลสุกใช้รักษาโรคเลือดออกตามไรฟัน เมล็ดใช้รักษาแผลเน่าเปื่อย เปลือกต้นรักษาอาการไข้ ตัวร้อน ผื่นคัน

**อ้างอิง**

**แหล่งข้อมูลอื่น**
 มีเมล็ดละมุดเขมรหรือเซียนท้อจำหน่าย date=2016-05-31 
หมวดหมู่:ผลไม้
หมวดหมู่:สมุนไพร
หมวดหมู่:วงศ์พิกุล
แว็งซ็อง เดอ ปอล

วินเซนต์ เดอ ปอล (Vincent de Paul; 24 เมษายน 1581 – 27 กันยายน 1660) เป็นบาทหลวงโรมันคาทอลิกชาวฝรั่งเศสผู้ได้อุทิศตนทำงานด้านสังคมสงเคราะห์จนได้ชื่อว่าเป็น  “บิดาแห่งนักสังคมสงเคราะห์”  

**ประวัติ**
แว็งซ็อง เดอ ปอล เกิดในครอบครัวชาวนา เมื่อวันที่ 24 เมษายน ค.ศ. 1581 ในจังหวัดล็องด์ (Landes) ที่หมู่บ้านปุย (Pouy) ใกล้เมืองดักซ์ (Dax) ประเทศฝรั่งเศส ในปัจจุบันหมู่บ้านที่เดอ ปอลเกิดนั้นชาวบ้านเรียกว่า หมู่บ้านนักบุญแว็งซ็อง เดอ ปอล

แว็งซ็อง เดอ ปอล เป็นบุตรคนที่สามของบิดามารดาที่มีพี่น้องทั้งหมด 6 คน ตลอดวัยเด็กเขาอยู่ในฟาร์มของ บิดา มารดา และเคยไปเฝ้าฝูงสัตว์ตั้งแต่เยาว์ ดังนั้น เขาจึงผ่านวัยเด็กในท่ามกลางธรรมชาติ ชอบการอยู่สันโดษและการสำรวมใจ
เดอ ปอลเป็นเด็กที่มีสติปัญญาว่องไวและเป็นที่สังเกตของบาทหลวง อธิการโบสถ์และผู้พิพากษาในหมู่บ้าน เดอ ปอลเข้าเรียนที่ โรงเรียนกอร์เดอลีแยร์ (Cordeliers) ที่เมืองดักซ์และในปี ค.ศ. 1596 แว็งซ็อง เดอ ปอล ได้รับศีลโกนและอนุกรมน้อย หลังจากนั้นท่านได้เดินทางไปเมืองตูลูซ เพื่อเข้าศึกษาทางเทววิทยา จะกระทั่งปี ค.ศ. 1600 ท่านได้รับศีลอนุกรมขั้นบาทหลวงในเมื่ออายุไม่ถึง 19 ปี

เมื่อเดอ ปอลอายุ 19 ปีเขาจึงตัดสินใจบวชเป็นบาทหลวงและได้ศึกษาชีวิตของพระคาร์ดินัล เดอ เบรุลเลอ และของนักบุญฟร็องซัว เดอ ซาลอย่างจริงจัง ซึ่งต่อมาได้มีอิทธิพลทำให้ท่านได้อุทิศตนเข้าหาพระคริสต์ทั้งกายและใจ แว็งซ็อง เดอ ปอล ได้เป็นอธิการโบสถ์กลีซีในกรุงปารีส และได้เป็นบาทหลวงที่ดูแลพวกทาส ทั้งได้เป็นผู้อำนวยการขององค์การการกุศลต่าง ๆ ในกรุงปารีสอีกหลาย ๆ องค์การ อันทำให้ท่านได้กลายเป็นผู้มีอิทธิพลในราชสำนักด้วย เดอ ปอลเป็นผู้ก่อตั้งกลุ่มสตรีและกลุ่มสัตบุรุษ ให้ทำการช่วยเหลือคนยากจน ท่านได้รับประกันที่จะช่วยเหลือพวกคนจน พวกทาส พวกนักโทษ และพวกที่น่าสงสาร ด้วยการที่ท่านได้พยายามขจัดพวกขี้เกียจทำงานแล้วมานั่งขอทาน โดยพยายามหางานให้พวกเขาทำ ท่านได้ให้ความช่วยเหลือในพื้นที่ที่มีความอดอยาก และโรคติดต่ออันมีสาเหตุมาจากสงคราม

งานที่เด่นของ แว็งซ็อง เดอ ปอล 2 ชิ้นคือ ความมีใจร้อนรนของท่านต่องานแพร่ธรรมท่ามกลางคนบ้านนอกโดยได้ตั้งคณะแพร่ธรรม (Congregation of the Mission) สำหรับการนี้โดยเฉพาะ คือสำหรับจะสร้างบาทหลวงตามหมู่บ้านต่าง ๆ และงานอีกชึ้นหนึ่งก็คือความเอาใจใส่เป็นห่วงที่จะพยายามยกฐานะของชนชั้นกรรมาชีพในเมืองหลวงให้สูงขึ้นโดยได้ตั้งคณะธิดาเมตตาธรรมแห่งนักบุญวินเซนต์ เดอ ปอล โดยความร่วมมือของนักบุญหลุยส์ เดอ มารียัก

**อ้างอิง**
  นักบุญวินเซนต์ เดอ ปอล date=2010-04-07 -  Life of St. Vincent de Paul by F. A. Forbes-  The life of St. Vincent de Paul (1856)-  Founder Statue in St Peter's Basilica-  Vincent on Leadership: The Hay Project-  "St. Vincent of Paul, Confessor", Butler's Lives of the Saints
หมวดหมู่:บุคคลที่เกิดในปี พ.ศ. 2124
หมวดหมู่:นักบุญชาวฝรั่งเศส
หมวดหมู่:นักบุญในคริสต์ศตวรรษที่ 17
หมวดหมู่:บาทหลวงชาวฝรั่งเศส
หมวดหมู่:ผู้ก่อตั้งคณะนักบวชคาทอลิก
หมวดหมู่:บุคคลที่ถูกจับโดยโจรสลัด
หมวดหมู่:บุคคลจากจังหวัดล็องด์
พระสนมชางบิน แห่งอันซาน ตระกูลอัน

พระสนมชางบิน (창빈 안씨,2 กันยายน 1499-15 พฤศจิกายน 1549) เป็นหนึ่งในสามพระสนมเอกที่ พระเจ้าชุงจง ทรงโปรดปรานและเป็นพระอัยยิกาของ พระเจ้าซ็อนโจ ประสูติเมื่อวันที่ 2 กันยายน ค.ศ. 1499 ได้เข้าถวายตัวเมื่อปี ค.ศ. 1507 มีโอรส 2 องค์คือ เจ้าชายยองยาง,เจ้าชายท็อกฮึง เป็นพระสนมที่ พระนางมุนจ็อง ไว้วางพระทัยที่สุดสิ้นพระชนม์เมื่อวันที่ 15 พฤศจิกายน ค.ศ. 1549

**พระราชวงศ์**
 พระสวามี: พระเจ้าชุงจง- พระโอรส: เจ้าชายยองยาง, เจ้าชายท็อกฮึง- พระนัดดา: พระเจ้าซ็อนโจ- พระปนัดดา: เจ้าชายอิมแฮ, ควังแฮกุน
หมวดหมู่:ชาวเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
ชิกูมะ

ชิกูมะ (Chikuma-shi) เป็นนครที่ตั้งอยู่ทางตอนเหนือของจังหวัดนางาโนะ ประเทศญี่ปุ่น มีขนาดพื้นที่ทั้งสิ้น 119.79 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2023 ประมาณ 58,124 คน
ชิกูมะจัดตั้งขึ้นเมื่อวันที่ 1 กันยายน ค.ศ. 2003 จากการควบรวมนครโคโชกุ เมืองคามิยามาดะ และหมู่บ้านโทงูระเข้าด้วยกัน

**อ้างอิง**

**แหล่งข้อมูลอื่น**
 Chikuma-  ja
ชิกูมะ
ซากุ

ซากุ (Saku-shi) เป็นนครที่ตั้งอยู่ทางตะวันออกของจังหวัดนางาโนะ ประเทศญี่ปุ่น มีขนาดพื้นที่ทั้งสิ้น 423.51 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 97,335 คน
ซากุจัดตั้งขึ้นในฐานะเทศบาลนครเมื่อวันที่ 1 เมษายน ค.ศ. 1961 และหลังจากการควบรวมเทศบาลข้างเคียงเพื่อจัดตั้งเทศบาลนครซากุขึ้นใหม่ในปี ค.ศ. 2005 ซากุกลายเป็นเทศบาลลำดับที่ 5 ในจังหวัดนางาโนะที่มีจำนวนประชากรเกิน 1 แสนคน
นับตั้งแต่มีการเปิดใช้งานสถานีรถไฟซากูไดระในเส้นทางนางาโนะชิงกันเซ็ง ด้วยเวลาในการเดินทางเข้าโตเกียวด้วยรถไฟชิงกันเซ็งเพียง 1 ชั่วโมง ทำให้มีประชากรย้ายมาที่เมืองซากุเป็นจำนวนมาก

**ประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของซากุยังคงค่อนข้างคงที่ตลอด 60 ปีที่ผ่านมา

**อ้างอิง**

**แหล่งข้อมูลอื่น**
 ซากุ-  ja
หมวดหมู่:นครในจังหวัดนางาโนะ
โอคิชิทอ

จอร์จ เลพิน (ยืน) กับอาวุธกันสต็อกคลับ และ เวิร์น ฮาร์เปอร์ (นั่ง) กับขนนกอินทรีประดับศีรษะ
โอคิชิทอ (Okichitaw) เป็นศิลปะการต่อสู้ที่มีรากฐานมาจาก กลุ่มปฐมชาติครีที่ราบ ที่ก่อตั้งและพัฒนาโดยนักต่อสู้ป้องกันตัวชาวแคนาดาชื่อ จอร์จ เจ.เลพิน

**การฝึกฝน**
ไฟล์:OCTgunstockWC 002.jpg‎|200px|left|thumb|กันสต็อกคลับของชาวครีที่ราบ (เป็นรุ่นสำหรับฝึกฝนที่ปราศจากใบมีด)
อาวุธเป็นสิ่งที่ได้รับการแนะนำในช่วงต้นของการฝึกฝน เนื่องด้วยอิทธิพลของอาวุธมีส่วนเกี่ยวข้องกับเทคนิคการประชิดตัว
อาวุธหลักของโอคิชิทอคือสต็อกคลับ (nontoni towin mistik) อาวุธนี้ เดิมนำมาจากพานท้ายของปืนไรเฟิล แม้ว่ารุ่นหลังจะทำการสลักเป็นรูปจำลองของพานท้ายปืนไรเฟิล และกันสต็อกของชาวที่ราบจะมีลักษณะข้อศอกในพานท้ายทั้งในแบบยาวและสั้น
ขวานโทมาฮอว์ก, ทวนสั้นและยาว รวมถึงกริชที่ราบ ล้วนเป็นส่วนหนึ่งของการฝึกฝนโอคิชิทอขั้นพื้นฐาน

**ปรัชญา**

**ทิศทั้งสี่**
ในหมู่ชนพื้นเมืองของทวีปอเมริกาเหนือ ต่างให้ความสำคัญต่อทิศทั้งสี่ ในการฝึกฝนแต่ละวัน ทิศทั้งสี่จะถูกใช้เมื่อท้าทายการโจมตี ด้วยแนวคิด: การตอบสนองคือกลยุทธในช่วงเสี้ยวของวินาที (ทิศตะวันออก) และกระบวนท่าคือการเคลื่อนไหวที่มาพร้อมกับพลังและความมุ่งมั่น (ทิศใต้) เพื่อที่ว่าฝ่ายตรงข้ามจะถูกควบคุมโดยกลยุทธ (ทิศเหนือ) ก่อนที่จะจัดการส่งลงไปในท้ายที่สุด (ทิศตะวันตก) โดยเทคนิคทั้งหมดจะปฏิบัติให้สอดคล้องกับสภาพแวดล้อมด้วยความเคารพและการยับยั้งชั่งใจขั้นสูงสุด

**อ้างอิง**

**แหล่งข้อมูลอื่น**
  Native Canadian Centre of Toronto - Home date=2019-09-21 -  Native Martial Arts date=2009-04-29 -  creeculture.ca date=2013-05-02 
หมวดหมู่:ก่อตั้งในปี พ.ศ. 2505
หมวดหมู่:วัฒนธรรมเฟิสต์เนชันส์
หมวดหมู่:ศิลปะการต่อสู้ของอเมริกาเหนือ
หมวดหมู่:กีฬาในประเทศญี่ปุ่น

ญี่ปุ่น
ญี่ปุ่น
หมวดหมู่:ประเทศญี่ปุ่น
หมวดหมู่:วัฒนธรรมญี่ปุ่น
หมวดหมู่:การบันเทิงในประเทศญี่ปุ่น
การทดลองทางคลินิก

การวิจัยเชิงทดลองทางคลินิก (clinical trials) คือชุดของกระบวนการในการวิจัยทางการแพทย์และการพัฒนายาที่ทำขึ้นเพื่อประเมินข้อมูลเกี่ยวกับความปลอดภัย (รวมทั้งผลไม่พึงประสงค์จากยาและผลข้างเคียงของวิธีการรักษา) และประสิทธิภาพของเครื่องมือต่างๆ ในการให้บริการสุขภาพ (เช่น ยา การตรวจ อุปกรณ์ วิธีการรักษา ฯลฯ) การวิจัยจะเริ่มขึ้นได้ก็ต่อเมื่อได้มีการศึกษาข้อมูลเกี่ยวกับประสิทธิภาพและความปลอดภัยจากการศึกษาที่ไม่ใช่ทางคลินิกจนได้ข้อมูลที่น่าพอใจแล้ว และผ่านการรับรองขององค์กรจริยธรรมที่เกี่ยวข้อง
ในการทำวิจัยเช่นนี้ผู้วิจัยจะรวบรวมอาสาสมัครทั้งที่มีสุขภาพปกติและ/หรือป่วยด้วยภาวะที่สนใจเข้ามาศึกษาในการวิจัยนำร่องขนาดเล็กก่อน จากนั้นจึงเริ่มการวิจัยขนาดใหญ่ต่อไป ส่วนใหญ่ทำโดยเปรียบเทียบของใหม่กับของเก่าที่ใช้อยู่ เมื่อศึกษาพบว่ามีความปลอดภัยและมีประสิทธิภาพแล้ว การวิจัยลำดับถัดไปจะเพิ่มจำนวนผู้เข้าร่วมการวิจัยให้มากขึ้น การวิจัยเช่นนี้มีขนาดแตกต่างกันไปขึ้นอยู่กับความเหมาะสม อาจทำในศูนย์วิจัยแห่งเดียวหรือหลายศูนย์หลายประเทศพร้อมๆ กัน ก็มี
หมวดหมู่:การวิจัยทางคลินิก
หมวดหมู่:การออกแบบการทดลอง
หมวดหมู่:เภสัชวิทยา
หมวดหมู่:อุตสาหกรรมยา
หมวดหมู่:วิทยาการระบาด
หมวดหมู่:วิธีการประเมินผล
หมวดหมู่:การค้นพบยาเสพติด
หมวดหมู่:สำนักงานคณะกรรมการอาหารและยา
หมวดหมู่:การทดลองทางคลินิก
หมวดหมู่:การวิจัยทางการพยาบาล
เร็วทะลุนรก

เร็วทะลุนรก (烈火戰車２極速傳說; The Legend of Speed) ภาพยนตร์ดราม่า-แอ็คชั่นสัญชาติฮ่องกง นำแสดงโดย เจิ้ง อี้เจี้ยน, ถัน เหย้าเหวิน, จาง ป๋อจือ, เยิ่น ต๊ะหัว, หลิน ซีเหลย กำกับโดย แอนดริว เลา

**เรื่องย่อ**
สกาย เป็นเด็กหนุ่มลูกชายของมหาเศรษฐีผู้หยิ่งจองหอง สกายใช้เวลาไปกับการแข่งรถซิ่งบนท้องถนนของฮ่องกง สกายแข่งรถชนะจิงโก้ และเดิมพันด้วยการตีขาของจิงโก้จนหัก  จิงโก้กับพวกจึงเก็บความแค้นนี้ไว้ เมื่อ เติ้งฟง พี่ชายของจิงโก้พ้นโทษออกมาแล้วจากเรือนจำ  ได้ออกมาล้างแค้นให้ ด้วยการเดิมพันแข่งกับสกาย โดยที่ เพ็ดดี้ เพื่อนของสกายที่เชี่ยวชาญการตกแต่งเครื่องยนต์ได้เตือนแล้ว แต่สกายก็ไม่ฟัง  ผลปรากฏว่าสกายแพ้ โดยเกิดอุบัติเหตุตกจากทางด่วน ซ้ำยังทำให้ เคลลี่ แฟนสาวต้องเสียชีวิต  ขณะเดียวกันก็ถูกตำรวจจับเนื่องจากถูกยัดยาเสพติด
สกายจึงต้องเดินทางมายังประเทศไทย เพื่อตามหา ปีศาจตง พ่อของตนเองที่เป็นอดีตตำนานนักแข่งรถที่เคยขับเคี่ยวกับเติ้งฟงมาก่อน ที่นั่น สกายได้พบกับ ปีศาจตงที่พัทยา ปรากฏว่าปีศาจตงกลายเป็นคนขาพิการ ซ้ำยังมีมือข้างซ้ายที่สั่นเทา เพราะถูกเติ้งฟงตัดเส้นเอ็น แต่ก็มีความสุขดีกับชีวิตครอบครัวใหม่ที่ไทย ปีศาจตงได้ทำให้สกายฟื้นกลับมาเป็นคนใหม่ ขณะเดียวกันที่ฮ่องกง ระหว่างรอสกายอยู่ เติ้งฟงได้ท้าเพ็ดดี้ให้แข่งด้วย ด้วยการพันผ้าเทปกับพวงมาลัย ปรากฏว่าเพ็ดดี้เกิดอุบัติเหตุ เสียชีวิต แนนซี่ น้องสาวของเพ็ดดี้ได้เดินทางมาไทยเพื่อแจ้งข่าวแก่สกาย สกายจึงกลับไปยังฮ่องกงอีกครั้ง เพื่อสู้กับเติ้งฟงและล้างแค้นให้เพ็ดดี้

**นักแสดง**
เจิ้ง อี้เจี้ยน รับบทเป็น สกาย
*ถัน เหย้าเหวิน รับบทเป็น เพ็ดดี้
*หลิน ซีเหลย รับบทเป็น เคลลี่
*จาง ป๋อจือ รับบทเป็น แนนซี่
*เยิ่น ต๊ะหัว รับบทเป็น เติ้งฟง
*เดวิด เจียง รับบทเป็น โทนี่
*จอห์น อิสรัมย์ รับบทเป็น จอห์น อิสรัมย์
*เม้ง ป.ปลา รับบทเป็น เจ้าของร้านในเยาวราช
*เค้อ เช่าเหลียง รับบทเป็น ปีศาจตง

**เบื้องหลังและคำวิจารณ์**
The Legend of Speed เป็นภาพยนตร์จาก บ็อบโปรดักชั่น นับเป็นเรื่องที่ต่อจาก A Man Called Hero ในปีเดียวกัน โดยมีนักแสดงนำ คือ เจิ้ง อี้เจี้ยน และผู้กำกับฯที่เคยร่วมงานกันมาก่อน คือ แอนดริว เลา
ภาพยนตร์มีเนื้อหาเกี่ยวกับ สกาย เด็กหนุ่มลูกชายมหาเศรษฐีที่ใช้ชีวิตเสเพลไปวัน ๆ  กับการแข่งรถบนท้องถนนของฮ่องกง ซึ่งเป็นการกระทำที่ผิดกฎหมาย และทำให้แฟนสาวของตัวเองต้องตาย สกายได้เรียนรู้เกี่ยวกับชีวิตที่แท้จริงกับปีศาจตง พ่อแท้ ๆ ของตนที่ไทย ซึ่งนี่เป็นสูตรสำเร็จสำหรับภาพยนตร์แนวพาณิชย์โดยทั่วไปของฮ่องกง แต่ถือว่าเป็นสิ่งใหม่สำหรับ แอนดริว เลา และการแสดงของจาง ป๋อจือ ซึ่งเป็นนักแสดงหน้าใหม่ เธอทำได้ดีทีเดียวกับบทเด็กสาวที่ไร้เดียงสา ซึ่งทำให้ภาพยนตร์สดใสมีชีวิตชีวาขึ้นมาทีเดียว

**อ้างอิง**

**แหล่งข้อมูลอื่น**
 0234105
หมวดหมู่:ภาพยนตร์ฮ่องกง
หมวดหมู่:ภาพยนตร์โลดโผน
หมวดหมู่:ภาพยนตร์ที่ถ่ายทำในประเทศไทย
หมวดหมู่:ภาพยนตร์ที่ถ่ายทำในฮ่องกง
หมวดหมู่:ภาพยนตร์ที่ออกฉายในปี พ.ศ. 2543
หมวดหมู่:ภาพยนตร์ฮ่องกงที่ออกฉายในปี พ.ศ. 2542
หมวดหมู่:ภาพยนตร์ที่กำกับโดย แอนดริว เลา
หมวดหมู่:ภาพยนตร์ที่มีฉากในประเทศไทย‎
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์ที่ถ่ายทำในจังหวัดชลบุรี
ฮง อิน-ย็อง

ฮง อิน-ย็อง (홍인영; Hong In-yeong; 27 ตุลาคม ค.ศ. 1985 – ) ชื่อเดิม หง ลิ่นยิง (洪吝英) เป็นตัวแทนนางงามประเทศเกาหลีใต้ในรายการมิสเอเชีย ค.ศ. 2005 และได้รับตำแหน่งรองชนะเลิศ รวมถึงได้รับรางวัลขวัญใจช่างภาพ เธอได้ทำสัญญาร่วมกับสถานีโทรทัศน์แห่งเอเชีย โดยได้ร่วมในกิจกรรมต่าง ๆ ตลอดจนรายการโทรทัศน์หลายรายการ ใน ค.ศ. 2007 เธอได้กลับสู่เกาหลีอีกครั้งภายหลังจากหมดอายุสัญญา โดยประกอบอาชีพเป็นนักแสดงในเวลาต่อมา เธอมีความสามารถพิเศษที่หลากหลาย ทั้งในด้านการร้องเพลง, การเต้นรำ และการทำอาหาร

**ผลงานหลัก**

**ละครโทรทัศน์**
 ค.ศ. 2009 ชอนชู หัวใจเพื่อแผ่นดิน (천추태후) รับบทเป็น ชอนฮยังบี- ค.ศ. 2011 พระราชากึนโชโก (근초고왕)

**อ้างอิง**

**แหล่งข้อมูลอื่น**
  Hong In-yeong (홍인영, Korean actress)
หมวดหมู่:มิสเอเชีย
หมวดหมู่:นักแสดงเกาหลีใต้
น้ำตกตาดหลวง

น้ำตกตาดหลวง ตั้งอยู่ในเขตอุทยานแห่งชาติดอยภูคา บริเวณหมู่บ้านทุ่งเฮ้า ตำบลอวน อำเภอปัว จังหวัดน่าน ลักษณะเป็นแอ่งน้ำตกที่สวยงาม นักท่องเที่ยวนิยมมาเล่นน้ำท่ามกลางธรรมชาติ สายน้ำไหลลดหลั่นกันลงมาผ่านโขดหินเป็นชั้น ๆ บางชั้นก็เป็นโขดหินสูง ชั้นบนสุดมีทางน้ำแคบๆ และกระแสน้ำไหลแรงมาก ในฤดูฝนจะมีน้ำมากกว่าฤดูอื่นๆ นอกจากนี้น้ำตกตาดหลวงยังเป็นแหล่งอนุรักษ์ปลาพลวงอีกด้วย มีห้องน้ำ ห้องสุขาบริการอยู่ด้านนอกก่อนเข้าน้ำตก

**การเดินทาง**
จากตัวอำเภอปัวเดินทางไปตามทางหลวงหมายเลข 1081 เลี้ยวซ้ายตรงแยกโรงเรียนบ้านทุ่งเฮ้า และเลี้ยวซ้ายไปตามถนนลูกรังประมาณ 1.1 กิโลเมตร หรือ จากตัวเมืองน่านไปตามทางหลวงหมายเลข 1080 ถึงอำเภอท่าวังผาแล้วไปตามทางหลวงหมายเลข 1170 และเลี้ยวขวาไปตามทางหลวงหมายเลข 1081 เลี้ยวซ้ายตรงแยกโรงเรียนบ้านทุ่งเฮ้า และเลี้ยวซ้ายอีกครั้งไปตามถนนลูกรังประมาณ 1.1 กิโลเมตร

**อ้างอิง**
ตาดหลวง
หมวดหมู่:อำเภอปัว
อิลลิปซิส

อิลลิปซิส (Ellipsis) อาจหมายถึง- การละความ- จุดไข่ปลา- อิลลิปซิส (อุปกรณ์การเล่าเรื่อง)- ภาษาอิลลิปซิส- อิลลิปซิส (อัลบั้ม)- กริยาวลีเว้นความ

**ดูเพิ่ม**
 อีลิซเซิน- อิลลิปส์
แม่แบบ:Hiero/doc

there are a number of subpages in this template space that are used for writing Egyptian hieroglyphs in Wikipedia articles.  The codes for the  tags may be found at Help:WikiHiero syntax.
See Wikipedia:WikiProject Ancient Egypt/Templates for further details.

**Parameters**
1
 name of hieroglyph
2
hieroglyph (1= ...  expected)
2=left / right / center
Position the whole hieroglyph box
1=style
Specify a custom style for the box 
era
BC / BCE
gardiner
The identifier by Gardiner's sign list code (roughly, A–Z + number: A20, Z12)
unicode
The Unicode codepoint for this hieroglyph (format: looks like 1=U+13008)

**Template family**
The most useful templates are:

**Template Data**
{
	"params": {
		"1": {
			"aliases": 
				"name"
			,
			"required": true
		},
		"2": {
			"aliases": 
				"image"
			,
			"required": true,
			"description": " ...  expected"
		},
		"era": {},
		"align": {},
		"style": {},
		"unicode": {},
		"gardiner": {},
		"BC": {
			"description": "BC or BCE",
			"default": "BC"
		}
	},
	"paramOrder": 
		"1",
		"2",
		"align",
		"era",
		"BC",
		"style",
		"unicode",
		"gardiner"
	
}

**Usage**

**See also**
 Hiero/era- Infobox hieroglyphs
กลุ่มภาษาทรานส์-นิวกินีตะวันตก

กลุ่มภาษาทรานส์-นิวกินีตะวันตก (West Trans–New Guinea languages) เป็นข้อเสนอของนักภาษาศาสตร์ในการจัดจำแนกภาษาในตระกูลภาษาปาปัว เสนอโดย Malcolm Ross เมื่อ พ.ศ. 2548

**การจัดจำแนก**
ภาษาในกลุ่มที่สูงอีรียัน (ทะเลสาบดานีและปาเนียอี) เป็นภาษาที่ปรากฏขึ้นด้วยกัน และภาษาในเกาะติมอร์และบอมเบอไรตะวันตกมีลักษณะของสรรพนามที่เกี่ยวข้องกัน เมื่อเทียบกับกลุ่มภาษาทรานส์-นิวกินีที่เหลือ อย่างไรก็ตาม ภาษาในเกาะติมอร์มีลักษณะที่ค่อนข้างแตกต่างเป็นเอกเทศ การแบ่งย่อยของภาษาในกลุ่มนี้ได้แก่- กลุ่มติมอร์ตะวันตก-อาโลร์-ปันตาร์
** ภาษาอดาเบ เป็นภาษาโดดเดี่ยว
** ภาษาบูนัก เป็นภาษาโดดเดี่ยว
** ภาษาโกลาเนา เป็นภาษาโดดเดี่ยว
** กลุ่มภาษาตังลาปุย ประกอบด้วยภาษาซาวีลา และภาษากูลา
** กลุ่มภาษาอาโลร์-ปันตาร์ แบ่งเป็นสาขาย่อยอาโลร์กับสาขาย่อยปันตาร์- กลุ่มติมอร์ตะวันออก มีภาษาโดดเดี่ยว 3 ภาษา คือภาษาฟาตาลูกู ภาษาโอยราตและภาษามากาแซ- กลุ่มบอมเบอไรตะวันตก มีภาษาโดดเดียวคือภาษาการัส และกลุ่มภาษาบอมเบอไรตะวันตก ที่ประกอบด้วยภาษาบาฮัม ภาษาอีฮา- กลุ่มทะเลสาบปาเนียอี ประกอบด้วย ภาษาโวลานี ภาษาโมนี ภาษาเอการี ภาษาเอาเย และภาษาดาโอ- กลุ่มดานี ได้แก่
** ภาษาวาโน
** กลุ่มภาษาดานี เช่น ภาษาฮูปลา ภาษางเกม ภาษาดานีบน ภาษาดานีล่าง ภาษาดานีกลาง ภาษาดานีตะวันตก
** กลุ่มภาษางาลิก เช่น ภาษานดุกา ภาษาซีลีโม ภาษานีเนีย ยาลี ภาษาอิงกูรุก ยาลี

**อ้างอิง**
 Ross, Malcolm (2005). Pronouns as a preliminary diagnostic for grouping Papuan languages. ใน Andrew Pawley, Robert Attenborough, Robin Hide, Jack Golson (eds). Papuan pasts: cultural, linguistic and biological histories of Papuan-speaking peoples. en. Canberra: Pacific Linguistics. pp. 15–66. 0858835622. 67292782.
หมวดหมู่:ตระกูลภาษา
ฮัง โงร์

ฮัง ซ็อมนาง โง (ហាំង សំណាង ង៉ោ, Haing Somnang Ngo; p=Wú Hànrùn; 22 มีนาคม พ.ศ. 2483 – 25 กุมภาพันธ์ พ.ศ. 2539) หรือ เฮง งอร์ เป็นนรีแพทย์ สูติแพทย์ นักแสดง และนักเขียนชาวอเมริกันเชื้อสายเขมร เขาเป็นที่รู้จักจากได้รับรางวัลออสการ์ สาขานักแสดงสมทบชายยอดเยี่ยมจากภาพยนตร์เรื่องทุ่งสังหารที่เขารับบทเป็นนักข่าวและผู้อพยพชาวกัมพูชา ดิธ ปราน 
โงเป็นหนึ่งในสองนักแสดงชายเชื้อสายเอเชียที่ได้รับรางวัลออสการ์ สาขานักแสดงสมทบชายยอดเยี่ยม ส่วนอีกคนหนึ่งคือกวาน เก๊ฮวีใน พ.ศ. 2566 เขาเอาชีวิตรอดจากค่ายกักกันกัมพูชาสามครั้ง โดยใช้ความรู้ทางการแพทย์ในการให้ตนอยู่รอดด้วยการกินแมลงปีกแข็ง ปลวก และแมงป่อง ในที่สุดเขาก็คลานไปมาระหว่างแนวของเขมรแดงกับเวียดนามไปเพื่อความปลอดภัยในค่ายผู้ลี้ภัยกาชาด แม่ของเขาเป็นชาวเขมรและพ่อของเขามีเชื้อสายจีนฮากกา โงร์และแฮโรลด์ รัสเซลล์เป็นเพียงนักแสดงที่ไม่ใช่มืออาชีพสองคนที่ได้รับรางวัลออสการ์ในสาขาการแสดง
โงร์ยังคงทำการแสดงต่อ จากนั้นเขาถูกฆ่าตายในการปล้นนอกบ้านที่ลอสแอนเจลิสใน พ.ศ. 2539

**ชีวิตในเขมรแดง**
ฮัง ซ็อมนาง โงเกิดที่ Samrong Young (ใน พ.ศ. 2483 อินโดจีนของฝรั่งเศส) อำเภอ Bati ปัจจุบันอยู่ในจังหวัดตาแก้ว ประเทศกัมพูชา เขาฝึกงานเป็นศัลยแพทย์และนรีแพทย์ที่พนมเปญ จากนั้นใน พ.ศ. 2518  เขมรแดงของพล พตยึดครองประเทศและประกาศจัดตั้งกัมพูชาประชาธิปไตย เขาถูกขับออกจากพนมเปญพร้อมกับพลเมือง 2 ล้านคนและถูกกักขังในค่ายกักกันร่วมกับภรรยาชื่อ My-Huoy ซึ่งเสียชีวิตจากการคลอดลูกพร้อมกับลูกในท้อง ถึงแม้ว่าเขาเป็นนรีแพทย์ เขากลับไม่สามารถรักษาภรรยาที่จะต้องผ่าท้องทำคลอดได้ ไม่เช่นนั้นจะถูกจับได้ และทั้งเขาและภรรยา (กับลูก) อาจถูกฆ่าได้ หลังเขมรแดงล่มสลายใน พ.ศ. 2522 โงร์ทำงานเป้นหมอในค่ายผู้ลี้ภัยในประเทศไทยและออกเดินทางไปสหรัฐพร้อมกับหลานสาวในวันที่ 30 สิงหาคม ค.ศ. 1980 ตอนอยู่ในสหรัฐ โงร์ไม่สามารถกลับมาประกอบวิชาชีพเวชกรรมได้ และไม่ได้แต่งงานใหม่
ต่อมา มีการจัดตั้งมูลนิธิดร. ฮัง เอส. โงร์ใน ค.ศ. 1997 เพื่อช่วยในการระดมทุนช่วยเหลือกัมพูชา

**อ้างอิง**

**อ่านเพิ่ม**
Ngor, Haing with Roger Warner. A Cambodian Odyssey. Macmillan Publishing Company, 1987. 0-02-589330-0.
*Ngor, Haing with Roger Warner. Survival in the Killing Fields. Carroll & Graf Publishers, 2003. 0-7867-1315-1.

**แหล่งข้อมูลอื่น**
628955
*5681- Haing Ngor Foundation website- Yahoo! Biography- CNN story on his death- Los Angeles Times article on his murder
หมวดหมู่:นักแสดงชาวกัมพูชา
หมวดหมู่:บุคคลจากจังหวัดตาแก้ว
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ชาวกัมพูชาเชื้อสายจีน
แม่แบบ:เหตุการณ์ปัจจุบัน/2555 กุมภาพันธ์ 5

* ศูนย์สารนิเทศ จุฬาลงกรณ์มหาวิทยาลัย เผยแพร่เอกสารว่า พระบาทสมเด็จพระเจ้าอยู่หัวทรงพระกรุณาโปรดเกล้าฯ แต่งตั้ง ศ.กิตติคุณ ดร.คุณหญิง สุชาดา กีระนันทน์ เป็นนายกสภาจุฬาลงกรณ์มหาวิทยาลัย ตั้งแต่วันที่ 7 กุมภาพันธ์ 2555 สืบต่อจาก ศ.นพ.จรัส สุวรรณเวลา ที่ดำรงตำแหน่งมา 10 ปีแล้ว นับเป็นนายกสภาฯ ผู้หญิงคนแรกของจุฬาลงกรณ์มหาวิทยาลัย  (มติชนออนไลน์)
}
วิสิแคล

วิสิแคล (อังกฤษ : VisiCalc) ออกวางจำหน่ายในปี พ.ศ. 2522 โดยบริษัทเพอร์ซันแนลซอฟต์แวร์​ (ต่อมาเปลี่ยนเป็น วิซิคอร์ป) เป็นโปรแกรมประยุกต์ที่สร้างขึ้นมาเป็นครั้งแรกสำหรับงานด้าน สเปรดชีต สำหรับทำงานบนเครื่องคอมพิวเตอร์ส่วนบุคคล ได้รับการยอมรับว่าเป็นโปรแกรมที่ทำให้คอมพิวเตอร์ภายในบ้านเปลี่ยนแปลงไปเป็นเครื่องมือทางธุรกิจที่มีความสำคัญอย่างยิ่ง 

** ดูเพิ่ม**
มารู้จักโปรแกรมสเปรตชีต
หมวดหมู่:ซอฟต์แวร์แอปพลิเคชัน
กระแสน้ำกินี

กระแสน้ำมหาสมุทรแอตแลนติกใต้
กระแสน้ำกินี (Guinea Current) เป็นกระแสน้ำอุ่นในมหาสมุทรแอตแลนติก ไหลเลียบฝั่งของกินี ในแอฟริกาตะวันตก จากทิศตะวันตกไปทิศตะวันออก มีความคล้ายกับกระแสน้ำอุ่นศูนย์สูตรในมหาสมุทรอินเดียและมหาสมุทรแปซิฟิก

**ดูเพิ่ม**
 กระแสน้ำมหาสมุทร- วงแหวนมหาสมุทร- สมุทรศาสตร์กายภาพ

**อ้างอิง**
หมวดหมู่:กระแสน้ำมหาสมุทร
ววอตสวาแวก

ววอตสวาแวก (Włocławek, Pl-Włocławek.ogg; Leslau) เป็นเมืองทางตอนกลางของประเทศโปแลนด์บนฝั่งแม่น้ำวิสวา ในเดือนธันวาคม ค.ศ. 2020 เมืองนี้มีประชากร 108,561 คน โดยเป็นเมืองหลักของอดีตจังหวัดชื่อเดียวกัน ในสงครามโลกครั้งที่หนึ่ง กองกำลังของรัสเซียพ่ายแพ้ที่เมืองนี้ ในปี ค.ศ. 1914 และในสงครามโลกครั้งที่สอง เยอรมนีได้เข้ายึดครอง

**อ้างอิง**

**แหล่งข้อมูลอื่น**
 en  Municipal website date=2021-01-26 - pl  Website of tourist information- de  Blog of tourism in Włocławek and Kujawy-  The history of Diocese of Włocławek in Catholic Encyclopedia (1913)-  Story of Jews
หมวดหมู่:เมืองในจังหวัดกูยาวือ-ปอมอแช
ซับแช

ซับแช ซาบเช หรือซาบเจ (Zabrze) เป็นเมืองในจังหวัดชล็อนสก์ (ไซลีเชีย) ประเทศโปแลนด์ ใกล้กับเมืองกาตอวิตแซ ตั้งอยู่บนที่ราบสูงชล็อนสก์ บนฝั่งแม่น้ำบือตอมกา เมืองมีประชากร 188,122 คน (มิถุนายน ค.ศ. 2009)

**อ้างอิง**
หมวดหมู่:เมืองในจังหวัดชล็อนสก์
โหด เลว ดี

สำหรับภาพยนตร์เกาหลี ดูได้ที่ โหด เลว ดี (ภาพยนตร์เกาหลี)
โหด เลว ดี (A Better Tomorrow; 英雄本色; พินอิน: Yīngxióng běnsè) ภาพยนตร์ดราม่าแอ็คชั่นสัญชาติฮ่องกง นำแสดงโดย ตี้ หลุง, โจว เหวินฟะ, เลสลี่ จาง กำกับโดย จอห์น วู

**เรื่องย่อ**
อาเห่า เป็นสมาชิกแก๊งค์มาเฟีย ขณะที่ อาเฉีย ผู้น้องเป็นตำรวจฮ่องกง อาเฉียโทษอาเห่าว่าเป็นต้นเหตุทำให้พ่อต้องถูกฆ่าตาย วันหนึ่งอาเห่ากับเสี่ยวหม่า ถูกอาชางเพื่อนร่วมแก๊งค์หักหลังเพราะความอิจฉา ทำให้อาเห่าถูกจับและถูกตัดสินจำคุกเป็นเวลา 3 ปี ส่วนเสี่ยวหม่าได้รับบาดเจ็บสาหัส  และหนีไปอยู่ไต้หวัน ขณะที่อาเห่าเมื่อพ้นโทษออกมา ก็หันหลังให้กับธุรกิจเถื่อนทั้งหมด และตั้งใจเริ่มต้นชีวิตใหม่ด้วยการเป็นคนขับแท็กซี่ แต่ก็พบว่าเหตุการณ์ครั้งนั้นทำให้เสี่ยวหม่าต้องกลายเป็นคนขาพิการไป ทันทีที่ได้ข่าวว่าอาเห่ากลับมา อาชางก็วางแผนกำจัดอาเห่าอีกครั้งหนึ่ง อีกด้านหนึ่งก็มีตำรวจจากไต้หวันก็ตามรอยอาเห่ามายังฮ่องกง ส่วนอาเฉียยังทำใจเรื่องที่พ่อต้องตายไม่ได้ ก็คอยแต่โทษอาเห่าและคอยหาเรื่อง เมื่อเสี่ยวหม่ารู้เรื่องทั้งหมดจึงบุกเข้าไปชิงเอาแม่พิมพ์ธนบัตรจากโรงงานของอาชางเพื่อล่อให้อาชางตามล่าและเปิดโอกาสให้อาเห่าหนีไปจากฮ่องกงได้ แต่แล้วก็ถูกแผนซ้อนแผนของอาชาง การต่อสู้อันดุเดือดก็เริ่มต้นขึ้น โดยครั้งนี้มีอาเฉียที่เข้าใจในตัวพี่ชายดีแล้วรวมอยู่ด้วย

**นักแสดง**
อาเห่า สร้าง ชุน รับบทโดย ตี้ หลุง
*อากิ๊ก (ฮ่องกง) อาเฉีย (พากย์ไทย) รับบทโดย เลสลี่ จาง กวั๊ะ หรง
*เสี่ยวหม่า รับบทโดย โจว เหวินฟะ
*อาชาง รับบทโดย หลี่ จื่อสง

**เบื้องหลังและความสำเร็จ**
A Better Tomorrow หรือในชื่อภาษาไทยว่า โหด เลว ดี เมื่อออกฉายแล้วประสบความสำเร็จเป็นอย่างมากทั้งรายได้และคำวิจารณ์ ถือได้ว่าเป็นภาพยนตร์ที่สร้างชื่อให้แก่ทีมผู้สร้าง โดยเฉพาะกับ จอห์น วู ผู้กำกับฯ และฉีเคอะ ผู้อำนวยการสร้าง ในส่วนของจอห์น วู นี่นับได้ว่าเป็นภาพยนตร์เรี่องแรกในชีวิตของเขาที่ประสบความสำเร็จเป็นเรื่องแรก และถือเป็นผลงานชิ้นเอกที่เป็นเสมือนเอกลักษณ์ประจำตัวมาจนถึงปัจจุบัน  หลังจากก่อนหน้านั้นได้กำกับมาแล้วหลายเรื่อง หลายแนว แต่ไม่ประสบความสำเร็จเท่าไหร่นัก โดยผู้เขียนบทก็คือ จอห์น วู เองได้รับแรงบันดาลใจมาจากภาพยนตร์ฮ่องกงเรื่อง Story of a Discharged Prisoner ในปี ค.ศ. 1967 จากการกำกับของ หลงกง นำแสดงโดย หวังเหว่ย และเซียะ เสียน

ภาพยนตร์ได้กลายมาเป็นแรงบันดาลใจให้กับภาพยนตร์เรื่องหลังอีกหลายเรื่อง มีการนำกลับไปสร้างใหม่ เช่น The Invincible ซึ่งเป็นภาพยนตร์เกาหลี ในปี ค.ศ. 2010 และมีการสร้างเป็นภาคต่อมาอีก 2 ภาค คือ A Better Tomorrow II ในปี ค.ศ. 1987 และ A Better Tomorrow III ในปี ค.ศ. 1989 ซึ่งกำกับโดย ฉีเคอะ
ได้รับการวิจารณ์ว่าเป็นภาพยนตร์แอ็คชั่นของฮ่องกงในแบบหักเหลี่ยมเฉือนคมดีที่สุด จนกระทั่งในอีกหลายปีต่อมาจึงมี Infernal Affairs เกิดขึ้นมา และได้รับให้ติดอันดับ 2 ภาพยนตร์ฮ่องกงยอดเยี่ยมในรอบ 60 ปี จาก 100 อันดับ และในเดือนเมษายน ปี ค.ศ. 2017 ในวาระครบรอบ 100 ปี ภาพยนตร์จีน ได้รับโหวตให้เป็นภาพยนตร์จีนที่ดีที่สุดเป็นอันดับ 2 ใน 100 อันดับอีกด้วย

**อ้างอิง**

**แหล่งข้อมูลอื่น**
 0092263
หมวดหมู่:ภาพยนตร์ฮ่องกง
หมวดหมู่:ภาพยนตร์โลดโผน
หมวดหมู่:ภาพยนตร์ที่กำกับโดย จอห์น วู
หมวดหมู่:ภาพยนตร์ปฐมบท
หมวดหมู่:ภาพยนตร์ไตรภาค
หมวดหมู่:ภาพยนตร์ฮ่องกงที่ออกฉายในปี พ.ศ. 2529
หมวดหมู่:ภาพยนตร์ภาษาจีนกวางตุ้ง
โล่

โล่ อาจหมายถึง
ไฟล์:SWAT team.jpg|thumbnail|ตำรวจกลุ่มหนึ่งพร้อมโล่ และอาวุธปืน- โล่ (Shield) เครื่องป้องกันตัวอย่างหนึ่ง นิยมใช้ในการป้องกันอาวุธต่าง ๆ ไม่ว่าจะเป็นอาวุธระยะไกล หรืออาวุธระยะประชิด มีประวัติการใช้งานตั้งแต่สมัยโบราณมาแล้ว- โล่ (Escutcheon) องค์ประกอบอย่างหนึ่งของตราอาร์ม
แม่แบบ:ดรีมเวิกส์แอนิเมชัน

หมวดหมู่:กล่องนำทางภาพยนตร์
หมวดหมู่:กล่องนำทางแอนิเมชันสตูดิโอส์
หมวดหมู่:ภาพยนตร์โดยดรีมเวิร์กส
คีรา กราซี

คีรา กราซี
คีรา กราซี กิมาเร (Kyra Gracie Guimarãe) เกิดวันที่ 29 พฤษภาคม ค.ศ. 1985 เป็นนักกีฬาบราซิลเลียนยิวยิตสูชาวบราซิลและแชมป์โลกแกรปปลิง

**ประวัติ**
เธอเป็นหนึ่งในผู้หญิงเพียงไม่กี่คนของตระกูลกราซี (หรือที่รู้จักกันในชื่อ ตระกูลเกรซี่) ที่ได้รับสายดำในบราซิลเลียนยิวยิตสู และเธอเป็นผู้หญิงคนแรกของตะกูลกราซีที่เข้าแข่งขันในกีฬาดังกล่าว เป็นระยะเวลาหลายปีที่เธอใช้เวลาทั้งหมดอยู่ในสหรัฐอเมริกา ที่ซึ่งเธอได้เข้าร่วมกับสถาบันเรนโซ กราซี ในนิวยอร์ก กับสถาบันกราซี บาร์รา ในเลคฟอร์เรสท์ รัฐแคลิฟอร์เนีย ในค.ศ. 2009 เธอเดินทางสู่ประเทศบราซิลบ้านเกิดของเธอ อย่างไรก็ตาม เธอยังคงเก็บรักษากรีนการ์ดสหรัฐ และต้องใช้เวลาอย่างน้อย 6 เดือนในการอาศัยอยู่ในสหรัฐอเมริกา
เธอยังมีส่วนเกี่ยวข้องกับสำนักกราซี บาร์รา ในริโอเดอจาเนโร เธอเข้าแข่งขันในทัวร์นาเมนท์ครั้งที่หกของคุโนะอิชิ, ในประเภทหญิงของรายการซาสึเกะ (หรือนินจาวอริเออร์) ปัจจุบัน คีรา กำลังฝึกฝนเพื่อเตรียมเปิดตัวในการต่อสู้แบบผสม นอกจากนี้ เธอยังฝึกยูโดและมวยปล้ำสำหรับการแข่งบราซิลเลียนยิวยิตสู
ใน ค.ศ. 2010 คีรา ได้เริ่มการแข่งขันที่จัดตั้งขึ้นใหม่ชื่อกราซีอีลิททีม ซึ่งเป็นทีมแข่งขันบราซิลเลียนยิวยิตสู ซึ่งประกอบไปด้วยผู้ร่วมแข่งขันจากสำนักที่เกี่ยวข้องอย่าง ริลเลียน กราซี, เรนโซ กราซี, ราล์ฟ กราซี, ซีซาร์ กราซี และไรอัน กราซี
คีรา กำลังฝึกฝนเพื่อเตรียมเปิดตัวในการแข่งขันศิลปะการต่อสู้แบบผสมเป็นครั้งแรกใน ค.ศ. 2011  และตั้งแต่เดือนมกราคม ค.ศ. 2010 เธอได้ทำการฝึกมวยสากล ที่โรงยิมโนบรีอาร์ทรี ในพื้นที่มอโฮโดคันทากาโล ที่ริโอเดอจาเนโร ภายใต้การสั่งสอนโดยโค้ชมวยชื่อ กาวดิว โกเอโล เพื่อเสริมทักษะการต่อสู้ของเธอ
ใน ค.ศ. 2010 คีรา พร้อมกับสมาชิกในครอบครัว ซึ่งได้แก่ ริลเลี่ยน, โฮเลส, โรเจอร์, อิกอร์ และเกรกอร์ ต่างได้เริ่มโครงการ บราซิลเลี่ยนยูยิสสูแอดเวนเจอร์แคมป์ โดยวัตุประสงค์ของค่ายนี้คือการฝึกอบรมบราซิลเลียนยิวยิตสู กับการออกทัวร์สู่ประเทศต่าง ๆ

**ชีวิตส่วนตัว**
คีรา มีน้อง 4 คน รวมถึง ฟลาเวีย กราซี ซึ่งเป็นแม่ของเธอ, ฟลาเวีย กราซี กับบรรดาลุงของเธอ ซึ่งได้แก่ ชาร์ลส์ กราซี, ราล์ฟ กราซี, เรนโซ กราซี, ไรอัน กราซี (เสียชีวิตแล้ว) ล้วนฝึกวิชาบราซิลเลียนยิวยิตสูทั้งสิ้น และเธอยังเป็นหลานสาวที่ดีคนหนึ่งของคาร์ลอส กราซี

**ช่วงสืบทอดอาจารย์ผู้สอน**
มิตซูโยะ "เคาท์โคมา" มาเอดะ → เซอร์คาร์ลอส กราซี → ร็อบสัน กราซี → ฟลาเวีย กราซี → คีรา กราซี

**ข้อมูลการต่อสู้**
 เวิลด์ BJJ แชมเปียน 4 สมัย (ค.ศ. 2004, 2006, 2008, 2010)- แพนอเมริกัน BJJ เกมแชมเปียน 5 สมัย (ค.ศ. 2001, 2002, 2003, 2005, 2007)- บราซิลเลียน BJJ แชมเปียน 5 สมัย (ค.ศ. 1998, 1999, 2000, 2001, 2004)- นิวยอร์กสเตท BJJ แชมเปียน 5 สมัย (ค.ศ. 1998, 1999, 2000, 2001, 2002)- ADCC (อาบูดาบีคอมแบทคลับ) ซับมิสชันเวรสลิง เวิลด์แชมเปียน 3 สมัย (ค.ศ. 2005, 2007, 2011)- เอเชียติค BJJ แชมเปียน 1 สมัย (ค.ศ. 2006)

**อ้างอิง**

**แหล่งข้อมูลอื่น**
  Kyra Gracie on Myspace- kyragracieofficial- kyragracie-  Kyra Gracie on YouTube-  Kyra Gracie date=2011-10-04  on Orkut
หมวดหมู่:นักบราซิลเลียนยิวยิตสูหญิง
หมวดหมู่:บุคคลจากรีโอเดจาเนโร
แมนเชสเตอร์เมโทรลิงก์

เมโทรลิงก์ (Metrolink) หรือรู้จักในชื่อ แมนเชสเตอร์เมโทรลิงก์ (Manchester Metrolink) เป็นรถราง/ไลท์เรล ในเกรเตอร์แมนเชสเตอร์ มี 8 เส้นทางเดินรถ ครอบคลุมจากใจกลางเมืองแมนเชสเตอร์มายัง เบอรี, อัลทรินแชม, เอกเคิลส์, แอสตัน-อันเดอร์-ไลน์, อีสต์ดิดส์เบอรี, สนามบินแมนเชสเตอร์, รอชเดล และแทรฟฟอร์ดเซนเตอร์ มีเจ้าของคือทรานสปอร์ตฟอร์เกรเตอร์แมนเชสเตอร์ (TfGM) และดำเนินงานภายใต้สัญญาโดยอาร์เอทีพีกรุป (RATP Group)

**อ้างอิง**
หมวดหมู่:แมนเชสเตอร์
หมวดหมู่:รถไฟฟ้ารางเบาในสหราชอาณาจักร
หมวดหมู่:รถรางในประเทศอังกฤษ
หมวดหมู่:แมนเชสเตอร์เมโทรลิงก์
โน มอร์ เบลท์ส

โนมอร์เบลท์ส (No More Belts) สังกัดค่ายเพลงไทยนอกกระแส ก่อตั้งเมื่อปี พ.ศ. 2545 และมีผลงานอย่างต่อเนื่องมาจนถึงปัจจุบัน มีศิลปินในสังกัดอย่าง Sleeper 1, Portrait, Morningsurfers, นรเทพ มาแสง, Moon, Soundlanding, Jin-Kuma, Last Minute ฯลฯ นอกจากนี้ยังเป็นโปรดักชั่นเฮ้าส์รับทำเพลงประกอบรายการโทรทัศน์ และภาพยนตร์ต่าง ๆ เช่น รายการ เนวิเกเตอร์, ภาพยนตร์เรื่อง รักจัดหนัก เป็นต้น

**ศิลปินที่เคยมีผลงานในสังกัด**
 Sleeper 1- โยคีเพลย์บอย- Morningsurfers- นรเทพ มาแสง- Portrait- Gupre Lover- 60 C- Nez- Alamode- Jackale Owen- ศศิศ มิลินทวานิช- อดุลย์ รัชดาภิสิทธิ์- Nolens. Volens- Hippopotamus- Dj. Ek- Yesterday Metal Kids- เดอะ ไซมีส ทวิน- Black Eyed Boys- Chopsticks- Road Movie- Aprilful- Joe de Lamae- The Rice Bucket- จั๋ง Crescendo- สาธร- ฟรายเดย์- Siam Belts Club- Moon- Soundlanding- ธนาคารคุณอู๊ด- Crescendo- Jin-Kuma- ปัจฉิมลิขิต- แสนแสบ Department- The Answer- Last Minute- สมิทธิ์ ปุญญะยันต์- 4T- Harmonica Sunrise- AfterBluesMoon- Lego Room- Cynthia's Vacation- Hamster- ฯลฯ

**ผลงานอัลบั้มต่าง ๆ ในสังกัด**

**แหล่งข้อมูลอื่น**
  Facebook ของ No More Belts-  Website ของ No More Belts-  Webboard ของ No More Beltsfix-attempted=yes 
หมวดหมู่:บริษัทของไทย
หมวดหมู่:ค่ายเพลงไทย
ฟาบียู กูเว็งเตรา

ฟาบียู อาลึชังดรึ ดา ซิลวา กูเว็งเตรา (Fábio Alexandre da Silva Coentrão) เกิดเมื่อวันที่ 11 มีนาคม ค.ศ. 1988 เป็นนักฟุตบอลชาวโปรตุเกส ปัจจุบันเล่นให้กับสโมสรฟุตบอลรีอูอาวึในโปรตุเกส และฟุตบอลทีมชาติโปรตุเกส เขามักเล่นในตำแหน่งแบ็กซ้าย และสามารถเล่นในตำแหน่งปีกซ้าย ในบางครั้งเล่นในตำแหน่งกองกลางตัวกลางด้วย

**รางวัลเกียรติยศ**

**เรอัลมาดริด**
 ยูฟ่าซูเปอร์คัพ: 2014

**อ้างอิง**
หมวดหมู่:นักฟุตบอลชาวโปรตุเกส
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลีกเอิง
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นในปรีไมราลีกา
หมวดหมู่:ผู้เล่นสปอร์ติงลิสบอน
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากเขตโปร์ตู
หมวดหมู่:กองกลางฟุตบอล
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
โคลิน เบลล์

โคลิน เบลล์ (Colin Bell; 26 กุมภาพันธ์ ค.ศ. 1946 – 5 มกราคม ค.ศ. 2021)  เป็นอดีตนักฟุตบอลชาวอังกฤษ ที่เกิดที่มณฑลเดอรัม ประเทศอังกฤษ เป็นที่รู้จักอย่างกว้างขวางในฐานะนักฟุตบอลทีมสโมสรฟุตบอลแมนเชสเตอร์ซิตี เขาเป็นส่วนหนึ่งในสามของทีมที่มีชื่อเสียงในช่วงปลายคริสต์ทศวรรษ 1960 และต้น 1970 ร่วมกับแฟรนซิส ลี และ ไมก์ ซัมเมอร์บี

**อ้างอิง**
หมวดหมู่:นักฟุตบอลชายชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:บุคคลจากเทศมณฑลเดอรัม
หมวดหมู่:นักฟุตบอลชายชาวอังกฤษที่ค้าแข้งในต่างประเทศ
หมวดหมู่:ผู้เล่นในฟุตบอลชิงแชมป์แห่งชาติยุโรป 1968
สโมสรฟุตบอลบาร์นสลีย์

สโมสรฟุตบอลบาร์นสลีย์ (Barnsley F.C.) เป็นสโมสรฟุตบอลอาชีพอังกฤษ ตั้งอยู่ที่เมืองบาร์นสลีย์ ในเซาท์ยอร์กเชอร์ ก่อตั้งในปี ค.ศ. 1887 ในชื่อ บาร์นสลีย์เซนต์ปีเตอส์ (Barnsley St. Peter's) สีของสโมสรคือสีแดงและขาว มีสนามกีฬาเหย้าที่ใช้มาตั้งแต่ปี ค.ศ. 1888 ที่ชื่อโอกเวลล์ ปัจจุบันสโมสรลงแข่งขันในลีกวัน หลังจากการตกจากแชมเปียนชิปเมื่อฤดูกาล 2021–22

**อ้างอิง**

**แหล่งข้อมูลอื่น**
 www.barnsleyfc.co.uk/page/Home-  Barnsley Chronicle's Oakwell page date=2009-04-27 -  Barnsley FC Supporters Trust date=2011-08-12 -  BBC South Yorkshire's Barnsley FC Page-  Football365 Barnsley Statistics date=2006-07-01 -  Independent Barnsley FC News – barnsleyfc.com- BarnsleyFootballClub

บ
บ
บาร์นสลีย์
บ
สไปร์ซซี่ ดิสก์

สไปร์ซซี่ ดิสก์  (SPICY DISC) เป็น ค่ายเพลง ในประเทศไทยก่อตั้งขึ้นในปี พ.ศ. 2547 โดยมี พิชัย จิราธิวัฒน์ เป็นกรรมการผู้จัดการ

**ศิลปินในสังกัด**
เกรซ กาญจน์เกล้า
ศิริพงษ์ชัย ใจกัน- Groove Riders- Burin & The Old School All Stars (บุรินทร์ บุญวิสุทธิ์)- ณฐพล ศรีจอมขวัญ- Yokee Playboy- Friday- theBOYKOR- Byrd & Heart- Sqweez Animal- ละอองฟอง- ตรัย ภูมิรัตน- Knock The Knock- Save Da Last Piece (มณเฑียร แก้วกำเนิด)- Tong Jerry & Friends- บอล จารุลักษณ์ ชยะกุล- Good September- Crescendo- Rhashomon- Ganesha- Venus Butterfly- กรุงเทพมาราธอน- Lullaby- Koi Yong & Friends- Suburbian- วิริยาภา จันทร์สุวงศ์- Funky Wah Wah- Casinotone- กัปตันโลมา- บางลำพูแบนด์- Otto- Monotone- น้ำฝน ภักดี- Basement Tape- Puzzle- Solid State- MILD- เหมา พิชญากร แช่มช้อย- Four-42- SK- Helmetheads- Nap A Lean- Rooftop- โขกดิน- The Parkinson- Morning Soon- White Rose- The Messenger- Walrus- ว่าน ธนกฤต-  No one else -  โช โชตินันท์ - The Public Mansion- The Ghost Cat- The Rube- มารี เออเจนี เลอเลย์- FANG- Grace

**ผลงานในสังกัด**

**ผลงานเพลง**

**ผลงานคอนเสิร์ตของศิลปินต่างประเทศ**
 The 1975 Live in Bangkok: 25 มกราคม 2558 ณ เซ็นเตอร์พอยท์ สตูดิโอ- Incubus Live in Bangkok: 11 มีนาคม 2558 ณ ธันเดอร์โดม เมืองทองธานี

**แหล่งข้อมูลอื่น**
  เว็บไซต์หลักของ สไปร์ซซี่ดิสก์-  Facebook Fanpage ของ สไปร์ซซี่ดิสก์-  Twitter ของ สไปร์ซซี่ดิสก์
หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2547
หมวดหมู่:ค่ายเพลงที่ก่อตั้งในปี พ.ศ. 2547
หมวดหมู่:ค่ายเพลงไทย
เอาสต์โวเกย

เอาสต์โวเกย (Austvågøy) เป็นเกาะทางตะวันออกเฉียงเหนือสุดของกลุ่มเกาะลูฟูเติน ตั้งอยู่นอกฝั่งตะวันตกเฉียงเหนือของประเทศนอร์เวย์ มีพื้นที่ 526.7 ตารางกิโลเมตร มีความยาวจากทิศตะวันออก-ตะวันตก 40 กิโลเมตร และกว้างจากทิศเหนือ-ใต้ 30 กิโลเมตร
Austvågøya Nord-12-2019-gje.jpg|Austvågøya
Henningsvær-18-Hafen-2019-gje.jpg|Henningsvær
Kabelvåg-42-Yachthafen-2019-gje.jpg|Kabelvåg
Kabelvåg-Kirche-16-2019-gje.jpg|Kabelvåg kirke 
Sildpollnes-Kirche-08-2019-gje.jpg|Sildpollnes
Svolvær-06-von Bukkedauen-2019-gje.jpg|Svolvær 
Raftsund-14-2019-gje.jpg|Raftsund
Lofoten-Trollfjord-18-Wand-2019-gje.jpg|Trollfjorden
Gimsøy-02-2019-gje.jpg|Gimsøy
หมวดหมู่:เกาะในประเทศนอร์เวย์
บัลดิเบีย

บัลดิเบีย (Valdivia) เป็นเมืองทางตอนใต้ของประเทศชิลี เป็นเมืองหลวงของแคว้นโลสริโอส เมืองตั้งชื่อตามผู้ก่อตั้ง เปโดร เด บัลดิเบีย และตั้งอยู่ริมฝั่งแม่น้ำกาเย-กาเย, แม่น้ำบัลดิเบีย และแม่น้ำเกา-เกา เมืองมีประชากร 140,559 คน โดยมี  127,750 คนอาศัยอยู่ในเขตเมือง จากการสำรวจประชากรในปี ค.ศ. 2002 เศรษฐกิจของเมืองได้แก่ การท่องเที่ยว ผลิตไม้แปรรูป ทำเยื่อกระดาษ การป่าไม้ โลหกรรม และผลิตภัณฑ์เบียร์
เมืองบัลดิเบียและเกาะชิโลเอ เคยเป็นส่วนที่อยู่ใต้สุดของอาณาจักรสเปน และตั้งแต่ปี ค.ศ. 1645 ถึง ค.ศ. 1740 อยู่ภายใต้การปกครองของเขตอุปราชแห่งเปรู  ในช่วงครึ่งหลังของศตวรรษที่ 19 ชาวเยอรมันอพยพเข้ามาตั้งถิ่นฐานเป็นจำนวนมาก ใน ค.ศ. 1960 เมืองได้รับภัยรุนแรงจากการเกิดแผ่นดินไหว 9.5 มาตราขนาดโมเมนต์  มีความรุนแรงมากที่สุดเท่าที่เคยบันทึกมา

**ภูมิอากาศ**

**อ้างอิง**
หมวดหมู่:เมืองหลวงทางวัฒนธรรมของอเมริกา
หมวดหมู่:เมืองในประเทศชิลี